В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 14.01.2026 г.

Днес, 14.01.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Олга Керелска
                                                                                             Огнян Дамянов
                                                                                             Боян Новански
                                                                                             Пламен Найденов
              
          ОТСЪСТВА: Йордан Стоев.

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

	1.ОТНОСНО: Писмо от главен секретар на администрация на Главен прокурор, във връзка с изпълнение на предписани мерки в изготвен технически паспорт за строеж: „Административна сграда в ПИ 87374.537.155.2, находяща се в гр. Ямбол, ул. „Бяло море“ № 1“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ПРИЕМА за необходимо и целесъобразно възлагането на услуга с предмет: „Изготвяне на инвестиционен проект за основен ремонт на административна сграда, находяща се в гр. Ямбол, ул. „Бяло море“ № 1“.
1.2. ВЪЗЛАГА на административния ръководител на Окръжна прокуратура – Ямбол за определяне на прогнозната стойност на услугата по т. 1.1 да бъде извършено пазарно проучване през ЦАИС ЕОП, като за резултата от проведеното пазарно проучване се уведоми дирекция „Управление на собствеността на съдебната власт“ в администрацията на ВСС.
1.3. ВЪЗЛАГА на дирекция „Управление на собствеността на съдебната власт“ след получаване на информация по т. 1.2, да докладва преписката на следващо заседание на комисия „Управление на собствеността“ към Пленума на ВСС.
1.4. ИЗПРАЩА решението на и.ф. Главния прокурор на Република България на разпореждане и на административния ръководител на ОП – Ямбол за сведение и изпълнение.

	2.ОТНОСНО: Сключване на допълнително споразумение към договор № ВСС -  593/20.01.2022 г. с предмет  „Основен ремонт и преустройство на сграда, находяща се в гр. София, бул. „Драган Цанков“ № 6 за нуждите на органите на съдебната власт“ във връзка с решение по т. 4 от протокол № 33/03.12.2025 г. на Комисия „Управление на собствеността“ към Пленума на ВСС и решение по т.15 от протокол № 43/10.12.2025 г. от заседание на Комисия „Бюджет и финанси“ към Пленума на Висшия съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1. ПРЕДЛАГА на Пленума на Висшия съдебен съвет да приеме следното решение:
ДАВА СЪГЛАСИЕ за извършване на разход в размер на 1 017 946,38 лв. /520 467,72 €/ с ДДС за обезпечаване на сключване на допълнително споразумение към договор № ВСС -  593/20.01.2022 г. с предмет  „Основен ремонт и преустройство на сграда, находяща се в гр. София, бул. „Драган Цанков“ № 6 за нуждите на органите на съдебната власт“ за изпълнение на СМР, предмет на инвестиционен проект по реда на чл.154 от Закона за устройство на територията за реализиране на променени инвестиционни намерения  за сградата, одобрен на 16.12.2025 г., за което е  издадена заповед № САГ25-РА51-237/16.12.2025 г. от главния архитект на Столична община, влязла в сила на 07.01.2026 г.
2. ВНАСЯ предложението като редовна точка в следващо редовно заседание на Пленума на Висшия съдебен съвет.

	3.ОТНОСНО: Писмо от ОДМВР – Хасково за сключване на партньорско споразумение във връзка с кандидатстване на Министерство на вътрешните работи по Програма „Развитие на регионите“ 2021-2027 /ПРР/ на Министерство на регионалното развитие и благоустройството по Приоритет 4 „Справедлив преход“, чрез процедура за подбор на проектни предложения BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

3.1. ДАВА СЪГЛАСИЕ по Програма „Развитие на регионите“ 2021-2027 /ПРР/, Приоритет 4 „Справедлив преход“ чрез процедура за подбор на проектни предложения BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ на Министерство на регионалното развитие и благоустройството да бъдат подписани партньорски споразумения с Министерство на вътрешните работи за следните проекти:
- Партньорско споразумение с предмет: „Прилагане на мерки за енергийна ефективност и изграждане на система за производство на електрическа енергия от възобновяеми източници за собствено потребление в административната сграда на РУ Харманли, находяща се в гр. Харманли, пл. Възраждане № 15“, за частта от сградата, в управление на ВСС, ползвана за нуждите на Окръжна прокуратура – Хасково.
 - Партньорско споразумение с предмет: „Прилагане на мерки за енергийна ефективност и изграждане на система за производство на електрическа енергия от възобновяеми източници за собствено потребление в административната сграда на ОДМВР Хасково, находяща се в гр. Хасково, бул. България № 85“, след предоставяне от страна на МВР на акт за държавна собственост с отразени права на управление на ВСС за частта от имота, ползвана от Окръжен следствен отдел към Окръжна прокуратура – Хасково и Районна прокуратура - Хасково.
3.2. УПЪЛНОМОЩАВА административния ръководител на Окръжна прокуратура - Хасково, с право да преупълномощава трети лица, да подписва партньорски споразумения, както и да попълва и подписва всички необходими документи за кандидатстване, във връзка с изискванията за кандидатстване по Програма „Развитие на регионите“ 2021-2027 /ПРР/, Приоритет 4 „Справедлив преход“ чрез процедура за подбор на проектни предложения BG16FFPR003-4.014 „Пилотни инициативи за енергийни общности и подобряване на енергийна ефективност на обществени сгради“ на Министерство на регионалното развитие и благоустройството за сгради - публична държавна собственост, съвместно ползвани със структури на ОДМВР Хасково, както следва:
3.2.1. За част от сграда, находяща се в гр. Хасково, бул. „България“ № 85, след вписване на права на управление на Висшия съдебен съвет в акт за държавна собственост, съставен от министъра на вътрешните работи за сградата;
3.2.2. За част от сграда, находяща се в гр. Харманли, ул. „Янко Сакъзов“              № 10 /идентичен с пл. „Възраждане“ № 15, съгласно удостоверение за идентичност № УД-72/11.02.2022 г./, съгласно направено вписване                             на 07.10.2025 г. в акт за публична държавна собственост № 1309-МВР/27.10.2024 г.
3.3. ИЗПРАЩА решението на и.ф. Главен прокурор на Република България, на разпореждане и на административния ръководител на Окръжна прокуратура - Хасково, за сведение и изпълнение.

	4.ОТНОСНО: Писмо от административния ръководител на Окръжен съд - Кърджали във връзка с осигуряване на средства за заплащане на такса за издаване на Разрешение за строеж за обект: „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I /ПИ с идентификатор 40909.118.221 по Кадастрална карта на гр. Кърджали/, кв. 225 по ПУП на гр. Кърджали“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно осигуряването на средства в размер на 7 334,08 лв. с ДДС или 3 750 € с ДДС, за заплащане на държавна такса за получаване на разрешение за строеж за обект: „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I /ПИ с идентификатор 40909.118.221/ в кв. 225 по плана на гр. Кърджали“ в два етапа.
4.2. ПРЕДЛАГА на Комисия „Бюджет и финанси“ към Пленума на ВСС да бъдат осигурени финансови средства в размер на 7 335 лева с ДДС или 3 750 € с ДДС по бюджета на Окръжен съд - Кърджали за заплащане на държавна такса за получаване на разрешение за строеж за обект: „Внедряване на мерки за енергийна ефективност, подмяна на котел и захранването му с газ, ремонт на административна сграда „Съдебна палата“ и пристройка за асансьор, находяща се в УПИ I /ПИ с идентификатор 40909.118.221/ в кв. 225 по плана на гр. Кърджали“.
Мотиви: Съгласно Наредбата за  определянето  и  администрирането  на  местните такси  и  цени  на  услуги  на територията на община Кърджали, за одобряване на проекти и издаване на разрешение за строеж е дължима държавна такса, изчислена по реда на чл. 59а, ал. 9, т. 3 от раздел IV „Такси за технически услуги“ от Наредбата.
4.3. ИЗПРАЩА решението на Комисия „Бюджет и финанси“ към Пленума на ВСС, по компетентност и на административния ръководител на Окръжен съд - Кърджали, за сведение. 

	5.ОТНОСНО: Писмо от административния ръководител на Административен съд – Габрово, относно отправена покана от Община Габрово за подаване на проектно предложение по схема „Енергийна ефективност“ към Инвестиционна програма за климата на Националния доверителен екофонд.

КОМИСИЯ „УПРАВЛЕНИЕ НА СОБСТВЕНОСТТА“ 
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

1. ИЗРАЗЯВА принципно съгласие община Габрово да кандидатства с проектно предложение по схема „Енергийна ефективност“ към Инвестиционна програма за климата на Националния доверителен екофонд за сграда – общинска собственост, находяща се в гр. Габрово, ул. „Райко Каролев“ № 4, в която от община Габрово за безвъзмездно ползване на ВСС, за нуждите на Административен съд – Габрово са предоставени самостоятелни обекти, като в частта ползвана от Административен съд – Габрово бъдат реализирани мерки само за топлоизолиране на фасади /без подмяна на дограма/ и топлоизолиране на покрив.
2. ИЗПРАЩА решението на административния ръководител на Административен съд – Габрово за сведение.

КОМИСИЯ „УПРАВЛЕНИЕ НА СОБСТВЕНОСТТА“ 
към Пленума на Висш съдебен съвет
РЕШИ:

1. ВЪЗЛАГА на дирекция „Управление на собствеността на съдебната власт“ да предприеме необходимите действия за предсрочно подновяване на договора с община Габрово за ползване на СОС с ИН 14218.505.685.1.2 и ИН 14218.505.685.1.3 в сградата на ул. „Райко Каролев“ № 4. 

	6.ОТНОСНО: Съгласуване на документация за провеждане на обществена поръчка с предмет: „Изработване на инвестиционен проект за разрушаване на съществуваща сграда (Блок 2) с идентификатор 68134.802.2358.2 и изграждане на нова административна сграда до три етажа в параметрите на съществуващата, находяща се на бул. „Д-р Г. М. Димитров“ № 42, гр. София“ във връзка с писмо от главния секретар на администрацията на Главния прокурор. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1. ПРИЕМА становището на отдел „Обществени поръчки“, дирекция „Правна“ и отдел „Инвестиции и строителство“, дирекция „Управление на собствеността на съдебната власт“ към Администрацията на Висш съдебен съвет.
6.2. СЪГЛАСУВА документацията за провеждане на обществена поръчка с предмет: „Изработване на инвестиционен проект за разрушаване на съществуваща сграда (Блок 2) с идентификатор 68134.802.2358.2 и изграждане на нова административна сграда до три етажа в параметрите на съществуващата, находяща се на бул. „Д-р Г. М. Димитров“ № 42, гр. София“, изпратена с писмо от главния секретар на администрацията на Главния прокурор, с предложението за допълване на документацията за възлагане на обществената поръчка, съгласно становището по т. 6.1.
6.3. ИЗПРАЩА решението на главен секретар на администрацията на Главен прокурор, ведно със становището.

	7.ОТНОСНО: Иницииране на обществена поръчка с предмет: „Внедряване на мерки за енергийна ефективност, подмяна на котел и захранването му с газ, ремонт на Административна сграда „Съдебна палата“ и пристройка за асансьор, находящи се в УПИ I (ПИ с индентификатор 40909.118.221), в кв. 225 по план на гр. Кърджали“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за сведение техническо задание и подготвената документация за обществена поръчка с предмет „Основен ремонт на отоплителна инсталация – подмяна на котел и захранването му с газ и свързаните с това строително – монтажни работи в сградата на Съдебна палата - Кърджали“.
7.2.ВЪЗЛАГА на дирекция „Управление на собствеността на съдебната власт“ към администрацията на ВСС да изпрати чрез Главен секретар на Висшия съдебен съвет документацията по т. 7.1 на дирекция „Правна“, отдел „Обществени поръчки“ за действия по компетентност.

- Текущи ремонти:

	8.ОТНОСНО: Информация за заявените от административните ръководители на органите на съдебната власт планирани текущи ремонти за 2026 година в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт (Приети с решение на Пленума на Висшия съдебен съвет по протокол № 22/26.09.2019 г., т.33).

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за сведение информация за заявените от административните ръководители на органите на съдебната власт - съдилища, планирани текущи ремонти за 2026 г. в изпълнение на Правилата за планирането, осигуряването на средства и извършването на текущ ремонт на сградния фонд на съдебната власт (Приети с решение на Пленума на Висшия съдебен съвет по протокол № 22/26.09.2019 г., т. 33), ведно с Регистър на искания за ремонтите и/или обзавеждането на сградния фонд на съдебната власт за 2026 г. (Приложение № 1) и одобрява предложението за определяне на приоритетите за планирани текущи ремонти през 2026 г.
8.2.ВЪЗЛАГА на дирекция „Управление на собствеността на съдебната власт“ към администрацията на ВСС след утвърждаване на бюджета на съдебната власт за 2026 г. да внесе за разглеждане на заседание на Комисия „Управление на собствеността“ проект за разпределение на средствата за планирани текущи ремонти за 2026 г.
8.3.ВЪЗЛАГА на дирекция „Управление на собствеността на съдебната власт“ към администрацията на ВСС да бъдат предоставени на дирекция „Бюджет и финанси“ към администрация на ВСС, по компетентност всички постъпили искания от съдилищата за обзавеждане/оборудване на помещения.

	9.ОТНОСНО: Писмо от административния ръководител на Районен съд – Карлово, относно осигуряване на средства за изпълнение на дейности, свързани с преместване на РС – Карлово в сградата на ул. „Димитър Събев“           № 4.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	9.1.ПРИЕМА за необходимо и целесъобразно извършването на допълнителни дейности в сградата на Районен съд – Карлово на обща стойност 49 696,99 лева с ДДС или 25 409,67 € с ДДС, в т.ч. за: 
-	 ремонт на съществуваща дограма, доставена и монтирана от изпълнителя по договор рег. № ВСС - 11668/27.09.2018 г., сключен между Висш съдебен съвет и „КНД – КОНСУЛТ“ ООД /прекратен/ - средства в размер на 1 499,64 лв. с ДДС или 766,75 € с ДДС, на основание сключен договор между Районен съд – Карлово и „Ава инвест 2008“ – ЕООД;
-	почистване на сградата и прилежащите й части - средства в размер на 11 880,00 лв. с ДДС или 6 074,15 € с ДДС;
-	изработка, доставка и монтаж на вертикални текстилни щори за цялата сграда - средства в размер на 3 317,35 лв. с ДДС или 1 696,14 € с ДДС, на основание сключен договор между Районен съд – Карлово и „Харлекс“ – ООД;
-	доставка, монтаж и програмиране на цифрова телефонна централа - средства в размер на 15 500,00 лв. с ДДС или 7 925,02 € с ДДС;
-	закупуване на система за управление на опашки от чакащи потребители - средства в размер на 17 500,00 лв. с ДДС или 8 947,61 € с ДДС;
Мотиви: Изпълнението на описаните по-горе работи е неотложно във връзка с осигуряване на нормална експлоатация на сградата, след въвеждане в експлоатация на строеж „Реконструкция и ремонт на аварирала пристройка и основна сграда на съдебна палата гр. Карлово, ул. „Димитър Събев“ № 4“. Същите не са предмет на договор рег. № ВСС - 6918/26.04.2022 г. между ВСС и „Медия интер груп“ ЕООД.
	9.2.ПРЕДЛАГА на Комисия „Бюджет и финанси“ към Пленума на Висш съдебен съвет да бъде коригиран бюджета на РС - Карлово с финансови средства в общ размер на 49 696,99 лева с ДДС или 25 409,67 € с ДДС в това число за: 
-	ремонт на съществуваща дограма, доставена и монтирана от изпълнителя по договор № рег. № ВСС - 11668/27.09.2018 г., сключен между Висш съдебен съвет и „КНД – КОНСУЛТ“ ООД /прекратен/ - средства в размер на 1 499,64 лв. с ДДС или 766,75 € с ДДС, на основание сключен договор между Районен съд – Карлово и „Ава инвест 2008“ – ЕООД.
-	почистване на сградата и прилежащите й части - средства в размер на 11 880,00 лв. с ДДС или 6 074,15 € с ДДС;
-	изработка, доставка и монтаж на вертикални текстилни щори за цялата сграда - средства в размер на 3 317,35 лв. с ДДС или 1 696,14 € с ДДС, на основание сключен договор между Районен съд – Карлово  и „Харлекс“ – ООД;
-	доставка, монтаж и програмиране на цифрова телефонна централа - средства в размер на 15 500,00 лв. с ДДС или 7 925,02 € с ДДС;
-	закупуване на система за управление на опашки от чакащи потребители - средства в размер на 17 500,00 лв. с ДДС или 8 947,61 € с ДДС;
	9.3.ВЪЗЛАГА на административния ръководител на Районен съд - Карлово да предприеме необходимите действия по събиране на оферти за:
- доставка и монтаж на система за аудио - видео наблюдение, запис и архивиране на разпит; 
- демонтаж и складиране на климатици, които оферти да бъдат предоставени на дирекция „Управление на собствеността на съдебната власт“.
	9.4.ВЪЗЛАГА на дирекция „Управление на собствеността на съдебната власт“ след получаване на допълнителните документи по т. 9.3 да докладва преписката отново.
	9.5.ИЗПРАЩА решението по т. 9.2 на Комисия „Бюджет и финанси“ към Пленума на ВСС по компетентност.
	9.6.ИЗПРАЩА на Комисия „Бюджет и финанси“ към Пленума на ВСС искане рег. № ВСС - 2134/28.11.2025 г. на административния ръководител на Районен съд – Карлово за произнасяне по компетентност по отношение осигуряването на средства по бюджета на съда за 2026 г. по т. 7 и т. 9 от писмото за хамалски и транспортни услуги за преместване на делата, оборудването и техниката и за разходи за отопление с природен газ.
	9.7.ИЗПРАЩА решението на административния ръководител на Районен съд – Карлово за сведение и изпълнение.

- Управление на собствеността:

	10.ОТНОСНО: Проект на решение за упълномощаване на представляващия Висшия съдебен съвет да подпише договор с община Свищов за безвъзмездно предоставяне за управление на недвижим имот - общинска собственост.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

	УПЪЛНОМОЩАВА представляващия Висшия съдебен съвет да сключи договор с кмета на община Свищов за предоставяне безвъзмездно за управление на Висшия съдебен съвет, за нуждите на Районен съд - Свищов, на нежилищен имот – частна общинска собственост, представляващ: помещение с площ 35,64 кв.м., находящо се на партера на сграда с идентификатор 65766.702.1548.1.3, с адрес: гр. Свищов, ул. „Т. Миланович“ № 2, за срок  от 10 /десет/ години.

	11.ОТНОСНО: Проект на решение за упълномощаване на представляващия ВСС да изрази становище пред Министерство на правосъдието, относно сграда, находяща се в гр. Варна, ул. „Христо Смирненски“ № 19 (Затвора Варна), с отпаднала необходимост за нуждите на Главна дирекция „Изпълнение на наказанията“.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

	УПЪЛНОМОЩАВА представляващия Висшия съдебен съвет да изрази становище пред министъра на правосъдието, че към настоящия момент не е налице необходимост от сграда, находяща се в гр. Варна, ул. „Христо Смирненски“ № 19 (Затвора Варна), с отпаднала необходимост за нуждите на Главна дирекция „Изпълнение на наказанията“. 

	12.ОТНОСНО: Проект на решение за упълномощаване на представляващия  ВСС да отправи искане до Областния управител на Област Русе за предприемане на действия по освобождаване на помещения в Съдебната палата в гр. Русе. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

УПЪЛНОМОЩАВА представляващия Висшия съдебен съвет да отправи искане до Областния управител на Област Русе, за предприемане на действия по освобождаване на 18 /осемнадесет/ броя помещения на етаж сутерен в източното полукрило на Съдебната палата, находяща се в гр. Русе,                                      ул. „Александровска“ № 57, ползващи се към момента от Областния съвет за сигурност - Русе. 

	13.ОТНОСНО: Проект на решение за разпределяне на недвижими имоти – частна държавна собственост, представляващи ведомствени жилища на органите на съдебната власт в гр. София. 

КОМИСИЯ „УПРАВЛЕНИЕ НА СОБСТВЕНОСТТА“, 
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

На основание чл. 387 и чл. 388, ал. 1 от Закона за съдебната власт и във връзка с чл. 22, ал. 3 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди /Приети с решение по т. 64 от пр. № 19/05.07.2018 г. на Пленума на ВСС, изм. и доп. с решение по т. 16 от пр. № 10/07.11.2024 г. на Пленума на ВСС/: 

1. ОТМЕНЯ решение по т. 39 от протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от протокол № 21/19.07.2018 г., т. 71 от протокол № 28/21.11.2019 г., т. 59 от протокол № 29/05.12.2019 г., т. 41 от протокол № 30/12.12.2019 г., т. 51 от протокол № 28/19.11.2020 г., т. 23, т. 24 от протокол № 11/10.06.2021 г. на Пленума на ВСС, т. 10 от протокол № 25/04.08.2021г., т. 9 от протокол                     № 28/16.09.2021 г. на комисия „Управление на собствеността“ към Пленума на ВСС с делегирани правомощия на Пленума на ВСС, т. 14 от протокол                       № 9/17.03.2022 г. на Пленума на ВСС, т. 8 от протокол № 26/03.08.2022 г. и                т. 17 от протокол № 27/17.08.2022 г. на комисия „Управление на собствеността“ към Пленума на ВСС с делегирани правомощия на Пленума на ВСС, т. 37 от протокол № 29/19.10.2023 г., т. 13 от протокол № 7/17.10.2024 г., т. 13 от протокол № 14/05.12.2024 г. на Пленума на ВСС, както следва: 	
1.1. В частта на раздел I, т. 12 „На Прокуратурата на Република България“ текстът:
-	апартамент № 21, находящ се в гр. София, ул. „Боряна“ № 61, бл. 216 А, ет. 7.
1.2. В частта на раздел III „Ползването и стопанисването на изброените по долу ведомствени жилища остават в правомощията на Висш съдебен съвет“ текстът: 
-	апартамент № 19, намиращ се в гр. София, ж.к „Люлин-6“, бл. 634, вх. Б, ет.1;
-	апартамент № 17, намиращ се в гр. София, ж.к „Овча купел“, ул. „Боряна“ № 63, бл. 5а, ет. 5;
-	апартамент № 56, намиращ се в гр. София, р-н „Младост“, ж.к. „Младост“, бл. 30а, вх. Б, ет. 6“.
2. ИЗМЕНЯ И ДОПЪЛВА решение по т. 39 от протокол № 16/25.05.2017 г. на Пленума на Висшия съдебен съвет, изменено и допълнено с решение по т. 86 от протокол № 21/19.07.2018 г., т. 71 от протокол № 28/21.11.2019 г., т. 59 от протокол № 29/05.12.2019 г., т. 41 от протокол № 30/12.12.2019 г., т. 51 от протокол № 28/19.11.2020 г., т. 23, т. 24 от протокол № 11/10.06.2021 г. на Пленума на ВСС, т. 10 от протокол № 25/04.08.2021 г., т. 9 от протокол                     № 28/16.09.2021 г. на комисия „Управление на собствеността“ към Пленума на ВСС с делегирани правомощия на Пленума на ВСС, т. 14 от протокол                       № 9/17.03.2022 г. на Пленума на ВСС, т. 8 от протокол № 26/03.08.2022 г. и                т. 17 от протокол № 27/17.08.2022 г. на комисия „Управление на собствеността“ към Пленума на ВСС с делегирани правомощия на Пленума на ВСС, т. 37 от протокол № 29/19.10.2023 г., т. 13 от протокол № 7/17.10.2024 г., т. 13 от протокол № 14/05.12.2024 г. на Пленума на ВСС, както следва:					2.1. В частта на раздел I, т. 2 „На Върховен административен съд“ със следния текст:
-	апартамент № 21, находящ се в гр. София, ул. „Боряна“ № 61, бл. 216 А, ет. 7;	
2.2. В частта на раздел I, т. 15 „На Апелативен съд – София“ със следния текст:
-	 апартамент № 56, намиращ се в гр. София, р-н „Младост“, ж.к. „Младост“, бл. 30а, вх. Б, ет. 6“,
	2.3.  В раздел I се СЪЗДАВА нова т. 18, със следното съдържание:
	„На Административен съд София - област“
-	 апартамент № 19, находящ се в гр. София, ж.к „Люлин-6“, бл. 634, вх. Б, ет.1;
-	апартамент № 17, находящ се в гр. София, ж.к „Овча купел“, ул. „Боряна“ № 63, бл. 5а, ет. 5.
3. ВЪЗЛАГА на главния секретар на ВСС, председателя на Върховен административен съд, административните ръководители на Апелативен съд - София, Административен съд София - област и на и.ф. Главния прокурор на Република България в едномесечен срок от приемането на решението да организират приемането и предаването на ведомствените апартаменти с протоколи.
4. ИЗПРАЩА решението на председателя на Върховен административен съд  и  на и.ф. Главния прокурор на Република България на разпореждане и на административните ръководители на Апелативен съд - София и Административен съд София - област, за сведение и изпълнение.
5. ВЪЗЛАГА на дирекция „Управление на собствеността на съдебната власт“ към администрацията на ВСС да изготви отговор до Жилищна комисия на СГС относно отправеното искане за предоставяне на информация за свободни ведомствени жилища от други структури на съдебната власт, съгласно мотивите към решението.

	14.ОТНОСНО: Проект на решение във връзка с изменение на решение на чл. 57, ал. 2 от Правилника на администрацията на Прокуратурата на Република България (ДВ, бр. 34 от 2025 г.). 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

На основание чл. 387 и чл. 388, ал. 1 от Закона за съдебната власт, чл. 57, ал. 2, т. 10 от Правилника за администрацията на Прокуратура на Република България /ДВ, бр. 34 от 2025 г./, решение на Прокурорската колегия на ВСС по т. 18 от протокол № 2/15.01.2025 г., във връзка с организиране стопанисването и ползването на сградния фонд, за нуждите на РП – Бургас, РП – Варна и РП – Пловдив и съответните Териториални отделения /ТО/ към тях: 

I.	ЗА РАЙОННА ПРОКУРАТУРА – БУРГАС:

1.1.	ОТМЕНЯ решение по т. 58.I.1.1.1 от протокол № 26/07.11.2019 г. на Пленума на ВСС.
1.2.	ИЗМЕНЯ  решение по т. 38.I от Протокол № 14/18.06.2020 г. на Пленума на ВСС, за разпределение ползването на помещенията в административна сграда, находяща се в гр. Малко Търново, ул. „Райна Княгиня“ № 3, като текстът: „На Окръжна прокуратура – Бургас, за нуждите на Териториално отделение – Малко Търново към РП – Бургас“ да се чете: „На Районна прокуратура – Бургас, за нуждите на Териториално отделение – Малко Търново“.
2.1. ОТМЕНЯ решение по т. 58.I.1.1.2 от протокол № 26/07.11.2019 г. на Пленума на ВСС.
2.2. РАЗПРЕДЕЛЯ ползването на самостоятелен обект в сграда с идентификатор 48619.502.213.1.14 – публична държавна собственост, находяща се в гр. Царево, ул. „Пенека“ № 4, за нуждите на Териториално отделение – Царево към Районна прокуратура – Бургас. 
2.3.	ОТМЕНЯ решение по т. 58.VI.2. от Протокол № 26/07.11.2019 г. и решение по т. 24.I.9 от Протокол № 43/24.11.2016 г. на Пленума на ВСС.
2.4. ВЪЗЛАГА на административния ръководител на Районна прокуратура – Бургас, за нуждите на Териториално отделение – Царево стопанисването на самостоятелен обект в сграда с идентификатор 48619.502.213.1.14 – публична държавна собственост, находяща се в гр. Царево, ул. „Пенека“ № 4.

3.1. ОТМЕНЯ решение по т. 58.I.1.1.3 от протокол № 26/07.11.2019 г. на Пленума на ВСС.
3.2. РАЗПРЕДЕЛЯ ползването на недвижим имот, находящ се в гр. Поморие, ул. „Княз Борис I“ № 75, представляващ поземлен имот с идентификатор 57491.502.305, ведно с три самостоятелни обекти с идентификатори 57491.502.305.3.2, 57491.502.305.3.3 и 57491.502.305.3.4 в сграда с идентификатор 57491.502.305.3, за нуждите на Териториално отделение – Поморие към Районна прокуратура – Бургас.
3.3. ОТМЕНЯ решение по т. 58.VI.1. от Протокол № 26/07.11.2019 г. и решение по т. 24.I.7 от Протокол № 43/24.11.2016 г. на Пленума на ВСС.
3.4. ИЗМЕНЯ решение по т. 65 от Протокол № 31/23.07.2024 г. на Съдийската колегия на ВСС, изпълняваща функциите на Висш съдебен съвет, съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), като текстът: „На административния ръководител на Окръжна прокуратура – Бургас“ да се чете: „На административния ръководител на Районна прокуратура – Бургас“. 

4.1. ОТМЕНЯ решение по т. 58.I.1.1.4 от протокол № 26/07.11.2019 г. на Пленума на ВСС.
4.2. ИЗМЕНЯ И ДОПЪЛВА решение по Протокол № 28/19.11.2020 г., т. 49.I на Пленума на ВСС за разпределение на ползването на административна сграда в гр. Бургас, ул. „Александровска“ № 101, по следния начин:
- Текстът „На Окръжна прокуратура – Бургас, за нуждите на Районна прокуратура – Бургас“ да се чете  „На Районна прокуратура – Бургас“.
- Текстът: „Общо на Окръжна прокуратура – Бургас за нуждите на Районна прокуратура:“ да се чете „Общо на Районна прокуратура – Бургас“.
- Текстът: „Забележка: За съвместно ползване от Окръжна прокуратура – Бургас и Районна прокуратура – Бургас: 
Трети етаж:
1.	Помещение № 327в – сървърно помещение – 8,00 кв.м.;
2.	Кухненски бокс – 8,00 кв.м.“  се заличава.
-	Раздел I „За нуждите на Окръжна прокуратура – Бургас: Трети етаж:“ се допълва със следния текст: „Помещение № 327в – сървърно помещение – 8,00 кв.м. и кухненски бокс – 8,00 кв.м.“
-	Текстът „Общо на Окръжна прокуратура: 669,65 кв.м.“ да се чете „Общо на Районна прокуратура: 685,65 кв.м“.

5.1. ОТМЕНЯ решение по т. 55.I.2.2.1. от протокол № 27/05.11.2020 г. на Пленума на ВСС.
5.2. РАЗПРЕДЕЛЯ ползването на трети етаж от пететажна административна масивна сграда, находяща се в ПИ 56, кв. 121 по ПУП на град Айтос, със застроена площ от 210 кв.м., състояща се от шест помещения, фоайе и тоалетна, заедно със съответните идеални части от общите части на сградата и от правото на строеж, находяща се на ул. „Ал. Богориди“ № 2, гр. Айтос, за нуждите на Териториално отделение – Айтос към Районна прокуратура - Бургас.
5.3. ОТМЕНЯ решение по т. 55.VI.2 от Протокол № 27/05.11.2020 г. и решение по т. 24.I.3 от Протокол № 43/24.11.2016 г. на Пленума на ВСС.
5.4.  ВЪЗЛАГА на административния ръководител на Районна прокуратура – Бургас за нуждите на Териториално отделение – Айтос стопанисването на недвижим имот, находящ се в гр. Айтос, ул. „Богороди“ № 2.

6.1. ОТМЕНЯ решение по т. 55.I.2.2.2. от протокол № 27/05.11.2020 г. на Пленума на ВСС.
6.2. ИЗМЕНЯ решение по т. 21.I от Протокол № 5/03.02.2022 г. на Пленума на ВСС за разпределение на ползването на административна сграда в гр. Карнобат, ул. „Георги Димитров“ № 2 като текстът: „На Окръжна прокуратура – Бургас, за нуждите на Териториално отделение гр. Карнобат към Районна прокуратура – Бургас“ да се чете: „На Районна прокуратура – Бургас, за нуждите на Териториално отделение – Карнобат“. 

7.1. ОТМЕНЯ решения на Пленума на ВСС по т. 58.II.1, т. 58.IV. в частта за т. I-1.3 от протокол № 26/07.11.2019 г. и решение по т. 55.IV., в частта за т. I-2.1 от Протокол № 27/05.11.2020 г.
7.2. УПЪЛНОМОЩАВА представляващия ВСС да отправи искане до председателя на Общински съвет -  Средец  и кмета на Община Средец за сключване на анекс/допълнително споразумение за изменение на договор рег. № ВСС - 10652/29.08.2019 г., сключен между Община Средец и ВСС, за предоставяне на безвъзмездно право на управление за имот, находящ се в гр. Средец, пл. „България“ № 1, в частта от имота, се ползвана за нуждите на Териториално отделение – Средец към Районна прокуратура – Бургас. 
	7.3. УПЪЛНОМОЩАВА представляващия ВСС да отправи искане до председателя на Общински съвет - Несебър и кмета на Община Несебър за сключване на анекс/допълнително споразумение за изменение на договор рег. № ВСС - 5708/30.03.2022 г., сключен между Община Несебър и ВСС, за предоставяне на безвъзмездно право на управление за имот, находящ се в гр. Несебър, ул. „Любен Каравелов“ № 1 за нуждите на Териториално отделение – Несебър към Районна прокуратура – Бургас.
	7.4. В новите договори или анекси/допълнителни споразумения по т. 7.1, т. 7.2 и т. 7.3 да се предвиди изрично, че на основание чл. 57, ал. 2, т. 10 от ПАПРБ /ДВ, бр. 34 от 2025 г./ всички консумативни разходи, свързани с експлоатацията на имотите, както и разходите за текущи ремонти са за Районна прокуратура – Бургас.  

II.   ЗА РАЙОННА ПРОКУРАТУРА - ВАРНА
1.1.	ИЗМЕНЯ решение по т. 9.I от Протокол № 13/04.06.2020 г., на Пленума на ВСС за разпределение на ползването на административна сграда в гр. Провадия, ул. „Александър Стамболийски“ № 23 като текстът: „На Окръжна прокуратура – Варна, за нуждите на Териториално отделение гр. Провадия към Районна прокуратура – Варна“ да се чете: „На Районна прокуратура – Варна, за нуждите на Териториално отделение – Провадия“. 

2.1.	ИЗМЕНЯ решение по т. 29.I от Протокол № 17/09.07.2020 г., на Пленума на ВСС за разпределение на ползването на административна сграда в гр. Варна, бул. „Владислав Варненчик“ № 57, като текстът: „На Окръжна прокуратура – Варна, за нуждите на Районна прокуратура – Варна“ да се чете: „На Районна прокуратура – Варна“. 

3.1. РАЗПРЕДЕЛЯ ползването на недвижим имот - публична държавна собственост, находящ се в гр. Девня, кв. Повеляново, ул. „Боровец“, бл.№ 7, ет. 2 на Районна прокуратура – Варна, за нуждите на Териториално отделение – Девня. 
3.2. ОТМЕНЯ решение по т. 6.1 от Протокол № 10/20.04.2023 г. на Пленума на ВСС, в частта за имот „- гр. Девня, кв. „Повеляново“, ул. „Боровец“, бл. 7, ет. 2, ап. №№ 6, 7 и 8“.
3.3. ВЪЗЛАГА на административния ръководител на Районна прокуратура – Варна стопанисването на имот – публична държавна собственост, представляващ самостоятелен обект в сграда с идентификатор 20482.307.363.1.17, находящ се в гр. Девня, ул. „Боровец“, бл. 7, ет. 2.

4.1. ОТМЕНЯ решение по т. 58.II.6 от протокол № 26/07.11.2019 г. на Пленума на ВСС.

III.  РАЙОННА ПРОКУРАТУРА - ПЛОВДИВ
1.1. ОТМЕНЯ решение по т. 58.I.8.1 от протокол № 26/07.11.2019 г. на Пленума на ВСС.
1.2. ИЗМЕНЯ решение по т. 53.I по Протокол № 27/05.11.2020 г. на Пленума на ВСС за разпределение на ползването на административна сграда, находяща се в гр. Първомай, ул. „Христо Ботев“ № 13 по следния начин:
- Текстът: „На Окръжна прокуратура  Пловдив – За нуждите на Териториално отделение Първомай към Районна прокуратура – Пловдив“ да се чете: „На Районна прокуратура – Пловдив, за нуждите на Териториално отделение – Първомай“.
- Текстът: „За съвместно ползване от Районен съд – Първомай, Окръжна прокуратура Пловдив – За нуждите на Териториално отделение Първомай към Районна прокуратура – Пловдив, Агенция по вписванията – Служба по вписванията – Първомай и РД „Охрана“ – Пловдив:“ да се чете: „За съвместно ползване от Районен съд – Първомай, Районна прокуратура – Пловдив, за нуждите на Териториално отделение Първомай, Агенция по вписванията – Служба по вписванията – Първомай и РД „Охрана“ – Пловдив:“.

2.1. ОТМЕНЯ решение в частта по т. 58.I.8.2. от Протокол № 26/07.11.2019 г. на Пленума на ВСС.
2.2. РАЗПРЕДЕЛЯ ползването на общо 54 /петдесет и четири/ стаи, разположени в имот - публична държавна собственост, находящ се в гр. Пловдив, пл. „Съединение“ № 3, както следва:
-	в основната сграда: 21 /двадесет и един/ кабинета от западното и източно крило на втория етаж, 16 /шестнадесет/ кабинета на петия етаж,  10 /десет/ кабинета и 3 /три/ помощни помещения на шестия етаж, архив на осмия етаж и
-	в четириетажната постройка към основната сграда: 1 /един/ кабинет на втория етаж, 1 /един/ кабинет на третия етаж, 1 /един/ склад и 1/един/ архив на четвъртия етаж, намиращи се, за нуждите на Районна прокуратура - Пловдив.

3.1.	ОТМЕНЯ решение по т. 3.I.3.1. и по т. VI.3 от Протокол                  № 29/26.11.2020 г. и решение по т. 7 от Протокол № 42/14.12.2017 г. на Пленума на ВСС.
3.2.	 РАЗПРЕДЕЛЯ ползването на помещения с №№ от 605 до 616 включително и 2 бр. обособени санитарни възли, намиращи се в западната част на шестия етаж на административна сграда в гр. Асеновград, пл. „Акад.Николай Хайтов“ № 8, за нуждите на Териториално отделение  - Асеновград към Районна прокуратура - Пловдив.
3.3.	ОТМЕНЯ решение по т. 3.IV.2 от Протокол № 29/26.11.2020 г. и решение по т. 36.I.7 от Протокол № 9/09.03.2017 г. на Пленума на ВСС.
3.4.	 ВЪЗЛАГА на административния ръководител на Районна прокуратура – Пловдив стопанисването на помещения с №№ от 605 до 616 включително и 2 бр. обособени санитарни възли, намиращи се в западната част на шестия етаж на административна сграда в гр. Асеновград, пл. „Акад.Николай Хайтов“ № 8, за нуждите на Териториално отделение  - Асеновград.

	4.1. ОТМЕНЯ решение по т. 3.II.3.1 от Протокол № 29/26.11.2020 г. на Пленума на ВСС. 
4.2. УПЪЛНОМОЩАВА представляващия ВСС да отправи искане до председателя на Общински съвет - Карлово и кмета на Община Карлово за сключване на анекс/допълнително споразумение за изменение на договор рег. № ВСС - 6909/26.04.2022 г., сключен между Община Карлово и ВСС, за предоставяне на безвъзмездно управление на имот, находящ се в гр. Карлово, бул. „Освобождение“, № 4 за нуждите на Териториално отделение – Карлово към Районна прокуратура – Пловдив.
4.3. В новия договор или анекс/допълнително споразумение по т. 4.2 да се предвиди изрично, че на основание чл. 57, ал. 2, т. 10 от ПАПРБ /ДВ, бр. 34 от 2025 г./ всички консумативни разходи, свързани с експлоатацията на имотите, както и разходите за текущи ремонти са за Районна прокуратура - Пловдив.
IV.	ИЗПРАЩА решението на и.ф. главен прокурор на Република България на разпореждане и на административните ръководители на Окръжен съд – Бургас, Районен съд – Малко Търново, Районен съд – Карнобат, Районен съд – Провадия, Районен съд – Варна и Районен съд – Първомай за сведение.

	15.ОТНОСНО: Проект на решение за упълномощаване на представляващия Висшия съдебен съвет да отправи искане до кмета на Община Ивайловград и председателя на Общински съвет Ивайловград за започване на процедура по реда на Закона за общинската собственост за безвъзмездно предоставяне за управление на част от недвижим имот – частна общинска собственост, както и да сключи договор. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до кмета на Община Ивайловград и председателя на Общински съвет Ивайловград за започване на процедура по реда на Закона за общинската собственост за безвъзмездно предоставяне за управление на част от недвижим имот – частна общинска собственост, представляваща: помещение – стая № 6 с площ от 9.50 кв.м., намиращо се на втори етаж от сграда, съгласно АЧОС № 1050/26.04.2007 г., находяща се в гр. Ивайловград, ул. „Орфей“ № 1, на Висшия съдебен съвет чрез Окръжна прокуратура – Хасково за нуждите на Териториално отделение – Ивайловград към Районна прокуратура - Хасково, за срок от 10 /десет/ години, считано от 31.03.2026 г., както и да сключи договор с кмета на Община Ивайловград.
2. ИЗПРАЩА решението на и.ф. Главен прокурор на Република България на разпореждане.

	16.ОТНОСНО: Проект на решение за възлагане на стопанисване на част от недвижим  имот – публична държавна  собственост, находящ се в гр. Харманли, ул. „Янко Сакъзов“ № 10 на административния ръководител на Окръжна  прокуратура – Хасково. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

	1.ВЪЗЛАГА на административния ръководител на Окръжна прокуратура – Хасково стопанисването на част от имот – публична  държавна собственост, представляваща 4 /четири/ броя помещения /№№ 2, 3, 4 и 5/ на втори етаж в административна сграда, находяща се в гр. Харманли, ул. „Янко Сакъзов“ № 10 /пл. Възраждане № 15/.
	2.ИЗПРАЩА решението на и.ф. Главен прокурор на Република България на разпореждане и на административния ръководител на  Окръжна прокуратура – Хасково за сведение.

	17.ОТНОСНО: Проект на решение за възлагане на стопанисване на недвижим  имот – публична държавна собственост, находящ се в гр. Перник, ул. „Отец Паисий“ № 41А на административния ръководител на Окръжна  прокуратура – Перник. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 32/11.12.2025 г., т. 23
на Пленума на Висшия съдебен съвет
РЕШИ:

1.	ВЪЗЛАГА на административния ръководител на  Окръжна прокуратура – Перник стопанисването на имот - публична държавна собственост, представляващ „Сграда – общежитие“ с идентификатор 55871.505.841.7 по КККР на гр. Перник, находяща се в гр. Перник, ул. „Отец Паисий“ № 41А.
2.	ИЗПРАЩА решението на и.ф. Главен прокурор на Република България на разпореждане и на административния ръководител на  Окръжна прокуратура – Перник за сведение.

	18.ОТНОСНО: Изпълнение на решение по т. 10 от протокол № 32/19.11.2025 г. на комисия „Управление на собствеността“ към Пленума на Висшия съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	18.1.ПРИЕМА за сведение информация относно разпределението на помещенията в сградите, находящи се на ул. „Екзарх Йосиф“ № 12 и ул. „Г. С. Раковски“ № 185.
	18.2.ВЪЗЛАГА на дирекция „УССВ“ към АВСС след приключване на ремонтните дейности за обособяване на допълнителни работни места в зала              № 107 на първи етаж в сграда на ул. „Екзарх Йосиф“ № 12, гр. София, да внесе информацията за обсъждане.

	19.ОТНОСНО: Изпълнение на решение по т. 10.2 от протокол  № 31/12.11.2025 г. на комисия „Управление на собствеността“ към Пленума на Висшия съдебен съвет относно сключване на договори с „ЕЛЕКТРОХОЛД ПРОДАЖБИ“ ЕАД и „ЕНЕРГО – ПРО ПРОДАЖБИ“ АД“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

19.1.ПРИЕМА за сведение доклад рег. № ВСС-17290/10.12.2025 г. от директора на дирекция „Правна“, АВСС във връзка с организиране и провеждане на обществена поръчка с предмет: „Доставка на електрическа енергия на ниво ниско и средно напрежение от доставчик от последна инстанция /ДПИ/ по обособени позиции, за обектите, предоставени в управление на Висшия съдебен съвет, разположени в лицензионния обхват на „ЕВН БЪЛГАРИЯ ЕЛЕКТРОСНАБДЯВАНЕ“ ЕАД, „ЕЛЕКТРОХОЛД ПРОДАЖБИ“ ЕАД и „ЕНЕРГО – ПРО ПРОДАЖБИ“ АД“. 

	20.ОТНОСНО: Изпълнение на решение по т. 13.2 от протокол № 31/12.11.2025 г. на комисия „Управление на собствеността“ към Пленума на Висшия съдебен съвет относно законопроект за изпълнение и допълнение на Закона за държавната собственост.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	20.1.ПРИЕМА становището на председателите на ВКС и ВАС и на    и.ф. Главен прокурор на Република България, относно законопроекта за изменение и допълнение на Закона за държавната собственост, внесен в Народно събрание с вх. № 51-554-01-205 от 30.10.2025 г. от Божидар Божанов и група народни представители.
	20.2.ИЗРАЗЯВА отрицателно становище по законопроекта за изменение и допълнение на Закона за държавната собственост, внесен в Народно събрание от Божидар Божанов и група народни представители, с вх. № 51-554-01-205 от 30.10.2025 г.
	20.3.ИЗПРАЩА становището на председателите на ВКС и ВАС и на и.ф. Главен прокурор на Република България на Комисия по правни въпроси за действия по компетентност.

	21.ОТНОСНО: Решение на Жилищна комисия към Пленума на ВСС по т. 1 от протокол № 4/15.12.2025 г.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	21.1.ПРИЕМА за сведение решение по т. 1 от протокол                              № 4/15.12.2025 г. на Жилищната комисия към Пленума на ВСС.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ